Forslaget fra Arnfinn Hafsteen:

Til behandling på Årsmøtet 2019

Sameiet Vegen Javnlie Sør ble etablert 12.06.2012. Det var en blandet mottakelse og mye diskusjon på saken der mange hytteeiere mente at premissene for å etablere Sameiet slik det ble ikke var i samsvar med hverken hytteeierne eller Javnlie Vel sine interesser.

Siden alle ønsket bedre vei ble alle betenkeligheter etterhvert lagt på hylla.

På Årsmøte 2012 i Javnlie Vel ble det reist spørsmål om hvorfor Vegen Javnlie Sør ikke ble lagt under Vinstervegen all den stund Vinstervegen i utgangspunktet var en stølsveg som med stor sannsynlighet var etablert og ( tidligere ) driftet med  statlige/kommunale midler. Ny bro ved utløpet av Javnin ble nylig finansiert gjennom offentlige bidrag. Fra årsrapporten 2012 er det nedenfor sakset svaret som ble gitt den gang.

Hvorfor legges ikke denne veien inn under Vinstervegen?

I .Først må veien få egne vedtekter med fastsettelse av hvem som har stemmerett over veien.

II. Deretter en oppgradering av veiene.

III. Deretter kan og vil det bli diskutert seriøst om en innlemmelse i Vinstervegen. Hvis andre sideveier ønsker samme mulighet kan det forsinke/stoppe denne prosessen.

Vinstervegen vil fra og med 2020 etablere et nytt adkomstsystem. Det gamle systemet for kort fases ut i 2019.

Området Javnlie står overfor store forandringer de nærmeste årene, noe Arealplanen klart gir utrykk for. I denne sammenheng står veiene Vinstervegen og Vegen Javnlie Sør svært sentralt for alle hytteeiere i området hva gjelder adkomst.

På denne bakgrunn anmodes Årsmøtet i Javnlie Vel å gi Styret i Vellet fullmakt til å starte forhandlinger med det formål å omdanne og samle disse to veisystemer til et selskap der Javnlie Vel også har styrerepesentant(er) med stemmerett.

Vennlig hilsen

Arnfinn Hafsteen